13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Β. 4025 της 30 Ιουλ./25 Αυγ. 1960 (ΦΕΚ Β΄ 382) Περί εισαγωγής επί προσωρινή ατελεία νημάτων εξ ερίου προς επεξεργασίαν και εξαγωγήν υπό μορφήν πλεκτών υφασμάτων και ετοίμων πλεκτών ειδών. Έχοντες υπ’ όψιν: 1)Τας διατάξεις του Νόμ. 4607/30 περί τροποποιήσεως διατάξεων των περί Δασμολογίου Νόμων ως αύται ετροποποιήθησαν και συνεπληρώθησαν δια των διατάξεων του Νόμ. 2861/54 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων και  2)την από 1ης Ιουλ. 1960 γνωμοδότησιν της Επιτροπής του άρθρ. 6 του ως άνω Νόμ. 2861/54, αποφασίζομεν: Άρθρ.1.-Επιτρέπεται εις τους εργοστασιάρχας κατασκευής πλεκτών υφασμάτων και ετοίμων πλεκτών ειδών, η επί προσωρινή ατελεία και επί τη καταθέσει δια τους δασμούς και λοιπούς φόρους, τραπεζικής εγγυήσεως, εισαγωγή νημάτων εξ ερίου της δασμολογικής κλάσεως 53.06 και 53.07 προς κατασκευήν πλεκτών υφασμάτων και ετοίμων πλεκτών ειδών και εξαγωγήν τούτων ή αποταμίευσιν εντός προθεσμίας έξ μηνών από της παραλαβής των νημάτων. Άρθρ.2.-1.Οι βουλόμενοι να τύχωσι του ανωτέρω ευεργετήματος εργοστασιάρχαι δέον να υποβάλωσιν εις την αρμοδίαν Τελωνειακήν Αρχήν εις την περιφέρειαν της οποίας κείται το εργοστάσιόν των, αίτησιν περί τούτου δι’ ης συν τοις άλλοις δέον όπως αναφέρωσι:α)Το ονοματεπώνυμον και την διεύθυνσιν του αντιπροσώπου των, β)την πόλιν και ακριβώς την θέσιν του εργοστασίου και γ)την πόλιν και ακριβώς την θέσιν εις ην θέλουσιν αποθηκεύσει τα νήματα και τα εκ της επεξεργασίας των νημάτων παραχθησόμενα είδη μέχρι της εξαγωγής ή αποταμιεύσεώς των. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του άρθρ. 2 του Νόμ. ΒΡΝΗ΄/1893 προβλεπομένην Επιτροπήν, ήτις συνερχομένη αποφαίνεται περί της παραγωγικής δυναμικότητος του εργοστασίου και περί της καθ’ εξαμηνίαν παραδοτέας ποσότητος νημάτων προς τον ως άνω σκοπόν. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικών η παραδοτέα τω αιτούντι ποσότης νημάτων καθ’ εξαμηνίαν. Άρθρ.3.-Η εισαγωγή των περί ων πρόκειται νημάτων επιτρέπεται δια των Διευθύνσεων Τελωνείων, η δε εις την αλλοδαπήν εξαγωγή η αποταμίευσις των υφασμάτων και ετοίμων πλεκτών δέον να πραγματοποιήται δια της αυτής Τελωνειακής Αρχής. Άρθρ.4.-1.Κατά την εισαγωγήν των εν άρθρ. 1 της παρούσης νημάτων ο εισαγωγεύς υποχρεούται να καταθέτη εις το Τελωνείον Εισαγωγής υπεύθυνον δήλωσιν περί της προελεύσεως αυτών, του τίτλου, λεπτότητος, διεθνούς αριθμού, αριθμού στροφών επί των δικλώνων και μονοκλώνων νημάτων, ως και των λοιπών αυτών στοιχείων άτινα θα παρείχεν αυτώ η βιομηχανία του εξωτερικού, εξ ης επρομηθεύθη τα νήματα. Εν τη αυτή υπευθύνω δηλώσει δέον ο εισαγωγεύς να δηλοί εάν τα εισαγόμενα νήματα θα χρησιμοποιηθώσιν ως έχουσιν ή μετά προηγουμένην τούτων προπαρασκευαστικήν επεξεργασίαν, ήτοι βαφήν, αλλαγήν του αριθμού των κλώνων (δίκλωνα, τρίκλωνα κλπ.), λίπανσιν κ.α. 2.Κατά την ως ανωτέρω εισαγωγήν θα λαμβάνωνται υπό της Τελωνειακής Αρχής τη συμπράξει Χημικού του αρμοδίου Χημικού Παραρτήματος δείγματα εκ των εισαγομένων νημάτων, λαμβανομένων εκ πλείστων όσων σημείων του εμπορεύματος, άτινα θα αποστέλωνται εις το οικείον Χημικόν Παράρτημα μετά της υπευθύνου δηλώσεως, ίνα εξακριβώνται δια χημικής αναλύσεως τα στοιχεία αυτών, ήτοι η αντοχή και η επιμήκυνσις (μέσος όρος 10 μετρήσεων), το ποσοστόν τυχόν ετέρων εκτός του ερίου υφανσίμων υλών (βάμβαξ, τεχνηταί συνθετικαί ύλαι, κλπ.), το ποσοστόν των λιπαρών ουσιών το βάρος 100 υαρδών εις την μέσην σχετικήν υγρομετρικήν κατάστασιν του υλικού, ο διεθνής αριθμός, ο αριθμός στροφών ανά 3 και 5 ίντσας του δικλώνου ή πολυκλώνου νήματος, ως και του μονοκλώνου (απλού εμβόλου), το είδος της στρίψεως (δεξιόστροφον ή αριστερόστροφον), η λεπτότης (και μέσον διατομής εις μικρόν, μέγιστα και ελάχιστα εις μικρόν), ως και ο τόνος του χρωματισμού. Τα υπόλοιπα των δειγμάτων μετά την ανάλυσιν θα φυλάσσωνται υπό του Χημικού Παραρτήματος, ίνα ταύτα αποτελέσωσιν όρον συγκρίσεως κατά την εξαγωγήν ετοίμων προϊόντων. Άρθρ.5.-1.Κατά την εξαγωγήν των ετοίμων προϊόντων θα διαπιστώται δια χημικής αναλύσεως η ταυτότης των εξαγομένων ειδών προς τα εισαχθέντα νήματα, προσδιοριζομένων (Μετά την σελ. 536(β) Σελ. 536,01 156-75 Πρώτες ύλες Κλωστοϋφαντουργίας 30.Η.μ.13 επί των νημάτων, μετά προηγουμένην κανονικήν αυτών έκτασιν εις τα διάφορα στάδια των μετρήσεων των εν άρθρ. 4, παρ. 2 της παρούσης μνημονευομένων στοιχείων. Προς τούτο κατά την εξαγωγήν θα λαμβάνηται δείγμα εις διπλούν εξ εκάστου είδους εξαγομένων προϊόντων τη συμπράξει Χημικού του αρμοδίου Χημικού Παραρτήματος. Το εν τούτων θα αποστέληται εις το οικείον Χημικόν Παράρτημα, μετ’ υπευθύνου δηλώσεως του εξαγωγέως περί της μερίδος εισαγωγής των νημάτων εξ ων κατεσκευάσθησαν τα εξαγόμενα είδη, δια την διενέργειαν της δεούσης χημικής αναλύσεως. Η χημική ανάλυσις θα εκτελήται επί του ενός των δειγμάτων, το δε έτερον θα φυλάσσηται επί ένα μήνα δια την περίπτωσιν της εγέρσεως αμφισβητήσεως, ήτις δέον να ενεργήται εντός οκτώ ημερών από της κοινοποιήσεως του αποτελέσματος της γενομένης χημικής αναλύσεως υπό της Τελωνειακής Αρχής εις τον ενδιαφερόμενον. Επί της εγερθησομένης αμφισβητήσεως αποφαίνεται η Κεντρική Υπηρεσία του Γενικού Χημείου του Κράτους. Επί τυχόν παρουσιαζομένων διαφορών κατά την εξέτασιν του πρώτου και του κατ’ έφεσιν δείγματος θ’ αποφαίνηται το Ανώτατον Χημικόν Συμβούλιον. 2.Η εν τω εργοστασίω επεξεργασία και βιομηχανοποίησις των ως ανωτέρω εισαχθέντων νημάτων δύναται να παρακολουθήται και ελέγχηται παρά της Υπηρεσίας του Γενικού Χημείου του Κράτους. Άρθρ.6.-Προς πίστωσιν των οικείων μεταποιήσεων θα αντιπαραβάλλωνται τα ως άνω στοιχεία των επί προσωρινή ατελεία παραδοθέντων νημάτων μετά των τοιούτων των νημάτων των χρησιμοποιηθέντων δια την παραγωγήν των υφασμάτων και ετοίμων πλεκτών ειδών και εφ’ όσον υφίσταται ταυτότης μεταξύ των στοιχείων τούτων θα διενεργήται η πίστωσις δι’ αντιγράφων διασαφήσεων εξαγωγής επί τη βάσει των κάτωθι αναλογιών. Επί τη εξαγωγή 100 χιλιογράμμων υφασμάτων θα πιστούται η οικεία αίτησις μεταποιήσεως δι’ 104 χιλιογράμμων νημάτων επί τη εξαγωγή δε 100 χιλιογράμμων ετοίμων πλεκτών ειδών θα πιστούται η οικεία μεταποίησις δι’ 125 χιλιογράμμων νημάτων. Σελ. 536,02 156-76 Άρθρ.7.-Την επομένην της λήξεως της εν άρθρ. 1 αναφερομένης προθεσμίας, χρεούται η οικεία αίτησις μεταποιήσεως με τους δασμούς και φόρους τους αναλογούντας επί της ποσότητος των νημάτων της μήπω εξαχθείσης υπό μορφήν υφασμάτων και ετοίμων πλεκτών ειδών και εισπράττονται ούτοι εντόκως κατά τα κεκανονισμένα. Άρθρ.8.-Τα δυνάμει της παρούσης παραληφθησόμενα επί προσωρινή ατελεία νήματα εξ ερίου όσον και τα εκ τούτων παραχθησόμενα υφάσματα και έτοιμα πλεκτά δέον όπως αποθηκεύωνται εις ιδιαιτέραν αποθήκην του εργοστασίου εις ην θα έχη αναρτηθή πινακίς με την ένδειξιν ΥΠΟΚΕΙΜΕΝΑ ώστε, εν δεδομένη στιγμή, να είναι εφικτός ο έλεγχος προς διαπίστωσιν της κανονικής ή μη λειτουργίας της προσωρινής ατελείας. 30.Η.μ.13 Πρώτες ύλες Κλωστοϋφαντουργίας 